小学生必背古诗

三年级 上册

1、九月九日忆山东兄弟 唐 王维

独在异乡为异客，每逢佳节倍思亲。

遥知兄弟登高处，遍插茱萸少一人。

2、枫 桥 夜 泊 唐 张继

月落乌啼霜满天，江枫渔火对愁眠。

姑苏城外寒山寺，夜半钟声到客船。

3、山 行 唐 杜牧

远上寒山石径斜，白云生处有人家。

停车坐爱枫林晚，霜叶红于二月花。

4、竹 石 清 郑燮

咬定青山不放松，立根原在破岩中。

千磨万击还坚劲，任尔东西南北风。

5、夜 书 所 见 宋 叶绍翁

萧萧梧叶送寒声，江上秋风动客情。

知有儿童挑促织，夜深篱落一灯明。

6、梅 花 宋 王安石

墙角数枝梅，凌寒独自开。

遥知不是雪，为有暗香来。

7、别 董 大 唐 高适

千里黄云白日曛，北风吹雁雪纷纷。

莫愁前路无知己，天下谁人不识君。

8、江畔独步寻花 唐 杜甫

黄四娘家花满蹊，千朵万朵压枝低。

留连戏蝶时时舞，自在娇莺恰恰啼。

9、凉 州 词 唐 王翰

葡萄美酒夜光杯，欲饮琵琶马上催。

醉卧沙场君莫笑，古来征战几人回。

10、游 子 吟 唐 孟郊

慈母手中线，游子身上衣。

临行密密缝，意恐迟迟归。

谁言寸草心，报得三春晖。

11、早春呈水部张十八员外（其一首）韩愈

天街小雨润如酥，草色遥看近却无。

最是一年春好处，绝胜烟柳满皇都。

12、春 夜 闻 笛 唐 李益

寒山吹笛唤春归，迁客相看泪满衣。

洞庭一夜无穷雁，不待天明尽北飞。

13、海 棠 宋 苏轼

东风袅袅泛崇光, 香雾空蒙月转廊。

只恐夜深花睡去, 故烧高烛照红妆

14、一 剪 梅 宋 李清照

红藕香残玉簟秋，轻解罗裳，独上兰舟。

云中谁寄锦书来？

雁字回时，月满西楼。

花自飘零水自流，一种相思，两处闲愁。

此情无计可消除，才下眉头，却上心头。

15、卜算子 咏梅 宋 陆游

驿外断桥边，寂寞开无主。

已是黄昏独自愁，更著风和雨。

无意苦争春，一任群芳妒。

零落成泥碾作尘，只有香如故。

小学生必背古诗

三年级 下册

1、绝 句 唐 杜甫

两个黄鹂鸣翠柳，一行白鹭上青天，

窗含西岭千秋雪，门泊东吴万里船。

2、滁 州 西 涧 唐 韦应物

独怜幽草涧边生，上有黄鹂深树鸣。

春潮带雨晚来急，野渡无人舟自横。

3、望庐山瀑布 唐 李白

日照香炉生紫烟，遥看瀑布挂前川。

飞流直下三千尺，疑是银河落九天。

4、塞 下 曲 唐 卢纶

林暗草惊风，将军夜引弓。

平明寻白羽，没在石棱中。

5、清 明 唐 杜牧

清明时节雨纷纷，路上行人欲断魂。

借问酒家何处有？牧童遥指杏花村。

6、四时（夏日）田园杂兴 宋 范成大

昼出耘田夜绩麻，村庄儿女各当家。

童孙未解供耕织，也傍桑阴学种瓜。

7、画 眉 鸟 宋 欧阳修

百啭千声随意移, 山花红紫树高低。

始知锁向金笼听, 不及林间自在啼。

8、竹 枝 词 宋 杨万里

月子弯弯照几州, 几家欢乐几家愁?

愁杀人来关月事?得休休处且休休。

9、官 仓 鼠 曹邺

官仓老鼠大如斗, 见人开仓亦不走。

健儿无粮百姓饥, 谁遣朝朝入君口?

10、八 阵 图 唐 杜甫

功盖三分国, 名成八阵图。

江流石不转, 遗恨失吞吴。

11、过华清宫 唐 杜牧

长安回望绣成堆,山顶千门次第开。

一骑红尘妃子笑,无人知是荔枝来。

12、春 雪 唐 韩愈

新年都未有芳华, 二月初惊见草芽。

白雪却嫌春色晚, 故穿庭树作飞花。

13、寒 食 韩翃

春城无处不飞花,寒食东风御柳斜。

日暮汉宫传蜡烛,轻烟散入五侯家。

14、蝶 恋 花 宋 欧阳修

庭院深深深几许?杨柳堆烟，帘幕无重数。

玉勒雕鞍游冶处，楼高不见章台路。

雨横风狂三月暮。门掩黄昏，无计留春住。

泪眼问花花不语，乱红飞过秋千去。

15、水调歌头中秋 宋 苏轼

丙辰中秋，欢饮达旦，大醉，作此篇，兼怀子由。

明月几时有，把酒问青天。

不知天上宫阙，今夕是何年？

我欲乘风归去，又恐琼楼玉宇，高处不胜寒。

起舞弄清影，何似在人间！转朱阁，低绮户，照无眠。

不应有恨，何事长向别时圆？

人有悲欢离合，月有阴晴圆缺，此事古难全。

但愿人长久，千里共婵娟。